Publication: Magyar Közlöny
Issue: MK-2011-141 (Year: 2011, Number: 141)
Era: contemporary
Section: „4. melléklet a 74/2009. (XII. 7.) KHEM rendelethez
Paragraph Index: 483

2013. december 31-ig a rendszerhasználati díjak megállapítására irányuló közigazgatási hatósági eljárásban a Hivatal rendszeres ármegállapítást (a továbbiakban: rendszeres ármegállapítás) gázévente végez a jelen mellékletben meghatározottak szerint. 1.2. Rendkívüli ármegállapítás A Hivatal rendkívüli ármegállapítás során is dönthet a rendszerhasználati díjakról, ha azt az e rendeletben foglaltakon kívül a földgázpiaci események egyértelmûen szükségessé teszik. A Hivatal ezen események hatását akkor érvényesíti a rendszerhasználati díjakban, amikor azok elismerése indokolt. 1.3. Inflációs kritérium A rendszeres ármegállapítás során inflációs korrekcióra abban az esetben kerül sor, ha a „becslési hibával korrigált inflációkövetési tényezõ” mértéke meghaladja az 5%-ot. A korrekció mértéke az adott évre számított „becslési hibával korrigált inflációkövetési tényezõ” 5%-ot meghaladó része. A jelöléseket e melléklet 2.3. alpontja tartalmazza.

Source: https://magyarkozlony.hu/hivatalos-lapok/77958caae7a6ba6248429065d3637d5dc3eb31ed/dokumentumok/ebf03a328e6743fc34a029f7ca7f481c8f7b835b/letoltes